**ANNEX 1 - PRODUCTES QUE FORMEN PART D’AQUEST CONTRACTE DERIVAT**

Els licitadors han d’estar en disposició de subministrar tots els productes que consten al llistat. S’han distribuït els productes que formen part de la categoria de pastes i conserves en dos grups de productes segons la seva composició:

Els preus unitaris indicats en aquests quadre de característiques tenen el caràcter de màxims.

El fet d’expressar incorrectament o insuficientment les ofertes es valorarà en zero punts. En el cas d’ofertes econòmiques de valor 0 presentades per les empreses licitadores, es seguirà el criteri del Tribunal Administratiu Central de Recursos Contractuals, segons el qual només s’acceptaran aquelles ofertes que en el seu conjunt tinguin un valor positiu. Així mateix, els valors de 0 euros seran substituïts per l’import de 0,1 o 0,01 pel cas que altres empreses licitadores hagin presentat l’oferta de 0,1 per tal de mantenir la proporcionalitat entre ells i el bon funcionament de la fórmula que pondera l’oferta econòmica.

El total de l’oferta econòmica es presentarà amb un màxim de dos decimals, encara que el preu unitari de cada producte es presenti amb més decimals.

Seguint nombroses resolucions del Tribunal Administratiu Central de Recursos Contractuals (552/2017, 167/2018, etc.), l’oferta econòmica és invariable, admetent-se, si s’escau, esmena quan es cometi per l’empresa licitadora un error de càlcul o aritmètic, sempre sense alterar el sentit de l’oferta ja presentada, i sempre que la correcció no requereixi la realització d’un nou judici valoratiu o operacions de qualificació.

En aquest sentit, i seguint la doctrina del TACRC, la presentació d’una oferta econòmica amb més de dos decimals no es considerarà un defecte o error esmenable, atès que no es tracta d’un error formal o material que pugui corregir-se de forma automàtica i la seva correcció, a part de requerir la realització d’un judici valoratiu o d’un raonament jurídic, implicaria la modificació de l’oferta, la qual cosa està prohibida per la normativa aplicable. Per això, de donar-se la circumstància que l’oferta s’efectuï en més de dos decimals, comportarà l’exclusió de l’empresa licitadora que l’hagi presentada.

Mirar **Annex 1.1** Adjunt a la publicació de l’anunci.

Per la presentació de la proposta econòmica caldrà que les empreses licitadores complementin **l’ANNEX 2** i l’adjuntin al sobre únic: criteris quantificables de forma automàtica de l’eina Sobre Digital, juntament amb l’Annex 3.